钦定古今图书集成/理学汇编/学行典/第042卷 > 理数钤〈坤集下〉 > 《声音既济阳图》〈即四象相交断法此方图取用〉
## 钦定古今图书集成/理学汇编/学行典/第042卷 > 理数钤〈坤集下〉 > 《声音既济阳图》〈即四象相交断法此方图取用〉

天来唱“地”，为元会运世，岁月日时为进数者也，皆西
南之卦，是为日月星辰之变数，以观动物者也，用元
会运世图中之分数。

天卦十六位为律，如日日声为《干》，日月声为《履》，日星
声为《同人》，日辰声为《无妄》之类。得西北一十六卦，每
一位各唱吕图十六，以两卦并处而横观之，遂得西
南方交数之十六卦矣。如以日日声之《干》，唱水水音
之《坤》，以乾居左，坤居右，从右边横观之，则上下体皆
成《否卦》。以日日声之《干》，唱水火音之《谦》，以乾居左，谦
居右，从右边横观之，则上体为《否》，下体为《遁》，馀仿此。